འཛིན་བདག་གིས་འཛིན་གྲྭའི་སློབ་མ་ཡོངས་ཀྱི་སེམས་ཁམས་ཀྱི་འགྱུར་བའམ་བསམ་ཚུལ་གང་ཡིན་ཤེས་རྟོགས་ཐུབ་པར་བྱས་ཏེ།སློབ་མ་རྣམས་ལུས་བདེ་སེམས་སྐྱིད་ངང་སློབ་སྦྱོང་ལ་རོལ་བའི་འགན་ལེན་བྱ་དགོས།དེ་ཡང་སློབ་མའི་ཁྱིམ་ཚང་གི་གནས་ཚུལ་ལམ་ཡང་ན།སློབ་མ་ཕན་ཚུན་བར་གྱི་འགལ་བ།དེ་བཞིན་རྒན་ལགས་ཀྱིས་བཀའ་བཀྱོན་གནང་བ།དེ་མིན་སློབ་མ་རང་ངོས་ལ་བརྗོད་མི་བདེ་བའི་གནས་ཚུལ་འཕྲད་པ་སོགས་ཀྱི་རྐྱེན་པས།སློབ་མར་ལུས་སེམས་མི་བདེ་བའི་གནས་ཚུལ་འཕྲད་ཀྱི་ཡོད་པས།འཛིན་བདག་གིས་དུས་ཐོག་ཏུ་སློབ་མ་སོ་སོའི་གནས་ཚུལ་གང་ཡིན་འདྲི་བའམ་ཡང་ན་སློབ་མ་གཞན་བརྒྱུད་ནས་འདྲི་བ།ཡང་ན་ཁྱིམ་བདག་དང་འབྲེལ་བ་བྱས་ནས་གནས་ཚུལ་ཤེས་རྟོགས་བྱེད་པ་སོགས་མདོར་ན་ཐབས་བརྒྱ་ཇུས་སྟོང་གི་སྒོ་ནས་སློབ་མའི་སེམས་ཁམས་ཤེས་རྟོགས་བྱས་ཏེ།སློབ་མ་ཕན་ཚུན་བར་འཁྲུག་རྩོད་རྒྱག་པ་དང་སྦྱངས་འབྲས་ཞན་དུ་འགྲོ་བ་ལ་སོགས་པའི་གནས་ཚུལ་མཐའ་དག་མི་ཡོང་བའི་འགན་ལེན་བྱ་དགོས།